**Likumprojekta “Grozījumi likumā “Par grāmatvedību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts izstrādāts, lai ieviestu Eiropas Padomes Moneyval ekspertu rekomendācijas, sakārtotu grāmatvedības ārpakalpojumu nozari, celtu grāmatvedības pakalpojumu kvalitāti un mazinātu ēnu ekonomiku. Likumprojekts paredz ieviest ārpakalpojuma grāmatvežu licencēšanu.Likums stājas spēkā 2020.gada 1.janvārī. Pārejas periodā ārpakalpojumu grāmatveži varēs turpināt grāmatvedības pakalpojumu sniegšanu bez licences līdz tās saņemšanai.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Uzdevums izstrādāt priekšlikumus Noziedzīgi iegūtu līdzekļu legalizācijas un terorisma finansēšanas novēršanas (turpmāk ‑ NILLTFN) likuma subjektu šobrīd neregulēto nozaru licencēšanai vai profesiju organizēšanai (t.sk. ārpakalpojuma grāmatveži) dots Pasākumu plāna noziedzīgi iegūtu līdzekļu legalizācijas un terorisma finansēšanas risku ierobežošanai 2017.-2019.gadam 5.4.apakšpunktā un Valsts iestāžu darba plānā ēnu ekonomikas ierobežošanai no 2016. līdz 2020.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība      | **Pašreizējā situācija** Saskaņā ar likumu „Par grāmatvedību” uzņēmuma vadītājs (kapitālsabiedrībā un kooperatīvajā sabiedrībā – valde, individuālajā uzņēmumā, zemnieka vai zvejnieka saimniecībā – īpašnieks, valsts vai pašvaldības budžeta iestādē vai aģentūrā – tās vadītājs, nevalstiskajā organizācijā – vadības institūcija, uzņēmuma vadītājs ir arī individuālais komersants un cita fiziskā persona, kas veic saimniecisko darbību) ir atbildīgs par grāmatvedības kārtošanu. Likumā „Par grāmatvedību” noteikts, kauzņēmuma vadītājam jāorganizē grāmatvedības kārtošana atbilstoši šā likuma prasībām.Saskaņā ar likuma „Par grāmatvedību” prasībām uzņēmumā grāmatvedības kārtošanu veic grāmatvedības jautājumos kompetenta persona — grāmatvedis vai ārpakalpojumu grāmatvedis, ar ko uzņēmuma vadītājs noslēdzis attiecīgu rakstveida līgumu, kurā noteikti šīs personas pienākumi, tiesības un atbildība grāmatvedības kārtošanas jautājumos.Šā likuma izpratnē grāmatvedis ir fiziskā persona, kuras kvalifikācija atbilst Ministru kabineta 2017.gada 23.maija noteikumos Nr.264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk – noteikumi Nr.264) noteiktajai grāmatveža ceturtā vai trešā līmeņa kvalifikācijai un kuras kompetenci apliecina attiecīgs izglītības dokuments (diploms vai apliecība), kā arī tāda fiziskā persona, kuras kompetenci attiecīgajos grāmatvedības jautājumos apliecina pieredze vai atbilstošs sertifikāts un kura veic grāmatveža pienākumus. Savukārt ārpakalpojumu grāmatvedis ir persona, kura, pamatojoties uz rakstveida līgumu ar uzņēmumu (izņemot darba līgumu), apņemas sniegt vai sniedz klientam grāmatvedības pakalpojumus un kura atbilst grāmatvedim noteiktajām prasībām.  Tāpat šobrīd saskaņā ar likumu ārpakalpojuma grāmatvedim ir pienākums apdrošināt savu civiltiesisko atbildību par profesionālās darbības vai bezdarbības rezultātā nodarītajiem zaudējumiem.Ārpakalpojuma grāmatveža profesionālās civiltiesiskās atbildības apdrošināšanas minimālais atbildības limits šobrīd nedrīkst būt mazāks par 3000 *euro*.Jāatzīmē, ka grāmatvedības kārtošanas (grāmatvedības dokumentu un finanšu pārskatu) kvalitāte viennozīmīgi ir atkarīga no tās personas kompetences, kas veic grāmatvedības kārtošanu.Latvijā ir sastopamas situācijas, kad uzņēmuma vadītājs uztic grāmatvedības kārtošanu uzņēmumā personām bez pienācīgas izglītības un profesionālajām zināšanām, savukārt, ja uzņēmuma vadītājs ir bez īpašām zināšanām grāmatvedības jautājumos, tad viņš nespēj pienācīgi izkontrolēt grāmatveža darba kvalitāti.Latvijā normatīvie akti šobrīd neregulē un neierobežo grāmatveža profesionālo darbību. Grāmatvedim pašam ir jārūpējas par savas kompetences uzturēšanu un kvalifikācijas celšanu, lai veiktu savu darbu profesionāli, godprātīgi un kvalitatīvi. Latvijā brīvprātīga grāmatvežu sertificēšana notiek kopš 2000.gada. Šobrīd grāmatvežus sertificē un sertifikātus izsniedz:- Latvijas Republikas Grāmatvežu asociācija (kopš 2000.gada izsniegti ap 580 sertifikāti, sertificēto profesionālo grāmatvežu skaits uz 31.07.2018. – 382 (97% no Latvijas Republikas Grāmatvežu asociācijas biedriem – fiziskām personām ir sertificēti)) ):- SIA „Grāmatvežu sertifikācijas centrs” - normatīvajos aktos noteiktā kārtībā akreditēta grāmatvežu sertifikācijas institūcija (kopš 2002.gada izsniegti 899, no kuriem derīgi 520, grāmatveža kompetences sertifikāti uzņēmējdarbības grāmatvedībā vai valsts vai pašvaldību iestāžu grāmatvedībā):- citas institūcijas, kuras organizē grāmatvežu apmācības pēc pašu noteiktiem kritērijiem un apmācītajām personām izdod attiecīgu sertifikātu.Grāmatvedības kārtošana ir saistīta ar būtiskām sabiedrības interesēm, un galvenie grāmatvedības uzdevumi ir:-  nodrošināt finanšu pārskatu lietotājus (ne tikai uzņēmuma īpašniekus, sadarbības partnerus, kreditorus, bet arī investorus u.tml.) ar patiesu un pilnīgu informāciju par uzņēmuma saistībām, saimnieciskās darbības rezultātiem un finanšu stāvokli;-    nodrošināt pareizu nodokļu aprēķināšanu.Apzinoties grāmatvedības lielo nozīmi nodokļu aprēķināšanā, grāmatvedim ir nepieciešamas vispusīgas un teicamas zināšanas grāmatvedības jomā, jo, nepārzinot uzskaites principus, pastāv risks pieļaut kļūdas nodokļa bāzes un nodokļa lieluma noteikšanā.**Nelegāli iegūtu līdzekļu legalizācijas un terorisma finansēšanas novēršanas prasību ieviešanas nepieciešamība grāmatvedības ārpakalpojumu nozarē.**Likumprojekts “Grozījumi likumā “Par grāmatvedību”” (turpmāk – Likumprojekts) izstrādāts, lai regulētu grāmatvedības ārpakalpojumu sniedzēju darbības tiesiskos pamatus un nodrošinātu šo personu profesionālas darbības uzraudzību, lai novērstu noziedzīgi iegūtu līdzekļu legalizāciju un terorisma finansēšanu un sekmētu stabilu, kvalitatīvu un uzticamu grāmatvedības pakalpojumu sniegšanu.2015.gada 20.maijā tika publicēta Eiropas Parlamenta un Padomes Direktīva (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr.684/2012 un atceļ Eiropas Parlamenta Padomes Direktīvu 2005/60/EK un Komisijas Direktīvu 2006/70/EK (turpmāk - AML IV Direktīva). AML IV Direktīva tika transponēta ar 2017.gada 26.oktobra grozījumiem NILLTFN likumā. Papildus jānorāda, ka ar plānotajiem grozījumiem likumā “Par grāmatvedību” tiks transponētas AML IV Direktīvas 47.panta 3.punkta prasības.Grāmatvedības ārpakalpojuma sniedzēji kā subjekti ir minēti gan NILLTFN likumā, gan AML IV Direktīvā. Grāmatvedības ārpakalpojuma sniedzējiem ir pienākums savā darbā ievērot NILLTFN likuma un AML IV Direktīvas prasības, tostarp izveidot efektīvu iekšējās kontroles sistēmu, novēršot noziedzīgi iegūtu līdzekļu legalizācijas un terorisma finansēšanas riskus.Galvenie riski un ievainojamības faktori grāmatvedības ārpakalpojumu sektorā noziedzīgi iegūtu līdzekļu legalizācijas un terorisma finansēšanas jomā ir:a) profesionāla līdzdalība noziedzīgi iegūtu līdzekļu legalizēšanā (turpmāk - NILL); b) slepenas vienošanās ar citiem regulētā sektora subjektiem; c) struktūru izveide, kas ļauj veikt NILL;d) fiktīvu līgumu un darījumu dokumentu sniegšana;e) nespēja identificēt aizdomīgus un neparastus darījumus un iesniegt ziņojumus par aizdomīgām darbībām;f) praktiski nepastāv darbības uzsākšanas kontrole;g) vāja Valsts ieņēmumu dienesta (turpmāk – VID) veicamā subjektu uzraudzība.[[1]](#footnote-1)Papildus iepriekš minētajiem riskiem Latvijas nacionālā nelegāli iegūtu līdzekļu legalizācijas un terorisma finansēšanas risku novērtējumā (turpmāk – NRA) ir norādītas arī šādas ar grāmatvedības ārpakalpojumu sniedzējiem saistītas problēmsituācijas: 1. normatīvajos aktos izvirzāmas darbības uzsākšanas prasības nav pietiekamas un neparedz subjektu atbilstības NILLTFN likuma prasībām pārbaudi.[[2]](#footnote-2);
2. ārpakalpojuma grāmatvedības [..] pakalpojumu nozarei piemīt vidēji augsts NILL ievainojamības līmenis. Būtisku risku ārpakalpojuma grāmatvežu pakalpojumu sniedzēju darbībā rada iespēja sniegt pakalpojumus anonīmiem klientiem un neklātienē, kā arī ziņojumu par neparastiem vai aizdomīgiem darījumiem neesamība;
3. ņemot vērā šo nozaru profesionāļu padziļinātās zināšanas normatīvajos aktos un ekonomikā, pastāv risks, ka tie tiks izmantoti NILL, tai skaitā neapzināti.[[3]](#footnote-3)

Likumprojekta ietvaros ir rasti risinājumi NRA identificētajām problēmām. Licencēšanas mehānisms, kurā kā kritērijs ir iekļautas NILLTFN likuma prasības, efektīvi risinās problēmas, kas saistītas ar darbības uzsākšanas prasību ieviešanu grāmatvedības ārpakalpojumu nozarē. **Likumprojekta atbilstības nodrošināšana Finanšu darījumu darba grupas (FATF) standartiem un Eiropas padomes Moneyval grupas rekomendācijām.**Noziedzīgi iegūtu līdzekļu legalizācijas un terorisma finansēšanas novēršanas likuma sākotnējās ietekmes novērtējuma ziņojums no 2017.gada 13.jūnija paredz, ka, Latvijai ir jāharmonizē savs normatīvais regulējums NILLTFN jomā ar starptautiskajiem standartiem. “NILLTFN parasti tiek īstenota starptautiskā vidē. Izvairoties no ierobežotas ietekmes, NILLTFN pasākumos tiek ņemta vērā starptautiskā koordinācija un sadarbība. Īpaši ieteicams ņemt vērā Finanšu darījumu darba grupas (turpmāk – FATF) ieteikumus un izstrādātos instrumentus. Efektīvākai NILLTFN tiesību aktus ir vēlams pielāgot FATF 2012.gada februārī pieņemtajiem Starptautiskajiem standartiem par nelikumīgi iegūtu līdzekļu legalizācijas, terorisma finansēšanu un ieroču izplatīšanas apkarošanu. ”[[4]](#footnote-4)Nepieciešamību sakārtot grāmatvedības nozari Latvijai jau ceturtajā izvērtēšanas kārtā uzsvēra Moneyval eksperti. Norādot, ka grāmatvedības sektoram ir nepieciešama papildus uzmanība, skaidrojot NILLTFN likuma prasības, atbilstoši to sektoru specifikai.[[5]](#footnote-5)Piektās kārtas izvērtējumā Moneyval eksperti skaidri norāda, ka Latvijai ir jāizvērtē grāmatvedības pakalpojumu sniedzēju licencēšanas iespēja, jo grāmatvedības ārpakalpojumu sniedzējiem ir izvirzītas nepietiekami stingras prasības darbības uzsākšanai.[[6]](#footnote-6) Ņemot vērā ekspertu sniegtās rekomendācijas formulējumu, licencēšana nav vienīgais iespējamais mehānisms, taču tas ir viens no efektīvākajiem.Atbilstoši FATF 28.rekomendācijai, kura nosaka ne-finanšu sektora uzraudzību un regulējumu: “par uzraudzību atbildīgajām personām vai pašpārvaldes iestādēm, kuras vērtē noteikto ne-finanšu darbību un profesiju (turpmāk – NNDP) ieviesto NILLTFN iekšējās kontroles mehānismu, stratēģiju un procedūru atbilstību, ir pienācīgi jāņem vērā šo NNDP noziedzīgi iegūtu līdzekļu legalizācijas un teroristu finansēšanas riska profils, kā arī to rīcības brīvība atbilstoši ar risku pamatotai pieejai. ”[[7]](#footnote-7)Rīcības brīvību grāmatvedības ārpakalpojuma sniedzējiem nosaka normatīvais regulējums. Latvijā grāmatvedības pakalpojumus var sniegt salīdzinoši plašs personu loks, profesija nav reglamentēta un nenosaka profesionālās kvalifikācijas kritērijus. FATF vadlīnijas par uz risku balstītu pieeju grāmatvedības pakalpojumu sniedzējiem, uzsver, ka skaidrs grāmatvedības pakalpojumu sniegšana normatīvais regulējums papildina NILLTFN pasākumus. Papildus vadlīnijas paskaidro: “Kur vien iespējams, grāmatvežiem ir lietderīgi izstrādāt savas NILLTFN politikas un procedūras tādā veidā, kas atbilst citām reglamentējošām vai profesionālām prasībām. Uz risku balstītam NILLTFN režīmam jāpalīdz nodrošināt, lai godīgi klienti varētu piekļūt grāmatvežu sniegtajiem pakalpojumiem un radītu šķēršļus tiem, kas cenšas ļaunprātīgi izmantot šos pakalpojumus. ”[[8]](#footnote-8)Licencēšanas mehānisms ir izstrādāts, ņemot vēra AML IV Direktīvas prasības, starptautiskos standartus, FATF rekomendācijas un ieteikumus grāmatvedības pakalpojumu sniedzēju uzraudzībai un kontrolei. Tādējādi licencēšanas mehānisms stiprinās kopējo NILLTFN sistēmas efektivitāti un nodrošinās uz risku balstītas pieejas ieviešanu.**Finanšu darījumu darba grupas (FATF) 28. rekomendācijas kritēriji.**Kā jau iepriekš tika minēts, Moneyval eksperti ir norādījuši uz nepieciešamību Latvijai sakārtot tās neregulēto profesiju nozares, kuras ir pakļautas augstam noziedzīgi iegūtu līdzekļu legalizācijas riskam. Vērtējot NNDP atbilstību FATF standartiem, Moneyval piektās kārtas izvērtējumā Latvija ir saņēmusi zemu vērtējumu gan efektivitātes sadaļā (tiešais iznākums Nr.4), kura apraksta faktisko situāciju, gan tehniskās atbilstības sadaļā (28.tehniskā rekomendācija), kura apraksta normatīvā regulējuma teorētisko atbilstību.  Ņemot vēra, ka viens no Likumprojekta mērķiem ir cieši saistīts ar NILLTFN likuma prasībām, ir jāņem vērā arī citu valstu pieredze, ieviešot 28.FATF rekomendāciju[[9]](#footnote-9), kura paredz, ka valstīm ir jānodrošina, lai noteiktās NNDP ir pakļautas efektīvai uzraudzības sistēmai un jānodrošina to atbilstība NILLTF novēršanas prasībām, kā arī jāņem vērā, ka efektīva uzraudzības sistēma sevī ietver sākotnējo NILLTF novēršanas normu ievērošanas kontroli. Lai gan grāmatvežu profesiju iekļaušana reglamentēto profesiju sarakstā teorētiski varētu palielināt to kompetenci un uzņēmēju uzticību grāmatvedības pakalpojumu sniedzējiem, daudzos gadījumos ierobežojošās normas pakalpojumu nozarē ierobežo konkurenci, tādējādi mazinot stimulu pakalpojumu sniedzējiem pazemināt cenas un celt savu pakalpojumu kvalitāti. Šajā kontekstā būtu jādomā ne tikai par kompetences un profesionalitātes līmeņa paaugstināšanu grāmatvedības pakalpojumu sniedzējiem, bet arī par tādu uzņēmējdarbības vides nosacījumu radīšanu, kas neierobežo to saimniecisko darbību. Jaunu ierobežojošu pasākumu ieviešana būtu jāizvērtē arī tādēļ, lai gūtu skaidru priekšstatu par šāda soļa ieguvumiem, proti, vai komersantu darbības ierobežošana ir samērīga un nepieciešama.[[10]](#footnote-10)Likumprojekts paredz noteikt, ka grāmatvedības ārpakalpojumu sniedzējam ir jābūt vismaz grāmatveža ceturtā līmeņa kvalifikācijai, kas atbilst noteikumos Nr.264 noteiktajam. Kā arī nosaka vismaz trīs gadu pieredzi grāmatvedības kārtošanā. Tādējādi tiek ieviestas papildus prasības darbības uzsākšanai grāmatvedības ārpakalpojumu nozarē.Saskaņā ar noteikumos Nr.264 apstiprināto klasifikatoru, grāmatvedības speciālisti ar ceturtā līmeņa kvalifikāciju ir iekļauti atsevišķā grupā **"3313 Grāmatvedības speciālisti**", kuriem ir noteikta nepieciešamība augstākā izglītība vai profesionālā vidējā izglītība (pielikuma 447.4.apakšpunkts). Noteikumu Nr.264 ceturtā līmeņa kvalifikācija atbilst Latvijas kvalifikāciju ietvarstrukūras piektajam līmenim Profesionālās Izglītības likuma izpratnē un to apliecina pirmā līmeņa profesionālās augstākās izglītības diploms.Vērtējot citu valstu pieredzi un ieviestos mehānismus jāņem vērā, ka katrai valstij ir savi Nacionālā risku novērtējuma rezultātā identificētie riski, tādēļ arī ieviestie mehānismi var atšķirties. Kopīgais visām valstīm, ir nepieciešamība saskaņot normatīvo regulējumu, ar FATF standartiem, tādēļ ir noderīgi ņemt vērā citu valstu pieredzi NNDP kontrolē. Galvenie mehānismi, kuriem jāpievērš uzmanība, ir sākotnējās prasības, lai persona varētu sniegt savus pakalpojumus konkrētā nozarē. Attiecīgi, lai garantētu atbilstību starptautiskiem standartiem, jāņem vēra veids, kā citas jurisdikcijas ir noteikušas profesionālos ierobežojumus savām riska nefinanšu darbībām un profesijām. Piemēram, “fit and proper” standarts, kurš paredz, ka persona atbilst izvirzītajiem kritērijiem, lai strādātu konkrētā profesijā. Papildus jāpiemin, ka atbilstību FATF 28.rekomendācijai nodrošina ne tikai profesijām noteiktie standarti, bet arī veids kā šo standartu izpilde tiek kontrolēta un ieviesta. Latvija FATF 28.rekomendācijas kontekstā ir novērtēta, kā daļēji atbilstoša (angl. partialy compliant). Viens no Likumprojekta mērķiem ir nodrošināt FATF 28.rekomendācijai lielākoties atbilstošu vai atbilstošu vērtējumu. Ņemot vērā FATF 5. kārtas izvērtējuma ziņojumu rezultātus, var konstatēt sekojošo. Norvēģijā licencēšanas un “fit and proper” mehānisms tiek piemērots grāmatvedības pakalpojumu sniedzējiem. Portugālē ir licencēšanas mehānisms un “fit and proper” tests grāmatvedības pakalpojumu sniedzējiem. Nesodāmību apliecina Tieslietu ministrijas izsniegta izziņa. 28.FATF rekomendācijas vērtējums ir lielākoties atbilstošs.Lai sasniegtu lielākoties atbilstošu vērtējumu 28.FATF rekomendācijā nepieciešams:1. ieviest licencēšanas mehānismu, vai reģistrācijas mehānismu ar “fit and proper” pārbaudi. Fit and proper kritēriji var būt noteikti pēc noz. nod. veida (mantiskie, ekonomiskie) vai pēc soda mēra (no 6 mēnešiem apcietinājumā par specifiskiem noz. nod. kā naudas atmazgāšana, krāpšana utt. vai pēc kvalificējošas pazīmes – piem., tīšs noz. nod.);
2. veikt uzraudzību atbilstoši uz risku bāzētai pieejai;
3. piemērot atbilstošas, samērīgas un atturošas sankcijas;
4. kontrolēt licencēšanas mehānismu.

Likumprojektā ir paredzēts, ka par ārpakalpojuma grāmatvedi aizliegts būt tādai fiziskajai personai, kura ir sodīta par tīša noziedzīga nodarījuma izdarīšanu tautsaimniecībā un kura nav reabilitēta vai kurai nav noņemta vai dzēsta sodāmība. Šāda fiziska persona nedrīkst ieņemt vadošus amatus vai būt par patiesā labuma guvēju grāmatvedības ārpakalpojuma uzņēmumā. Ar šiem nosacījumiem tiek transponētas AML IV Direktīvas 47.panta 3.punkta prasības un ieviests “fit and proper” nosacījums, kā arī FATF 28.rekomendācija. **Nepieciešamība sakārtot grāmatvedības pakalpojumu sniedzēju nozari, ieviešot kvalifikācijas standartus un ētikas kodeksu.** Šobrīd Latvijā nepastāv efektīvs grāmatvedības ārpakalpojumu sniedzēju regulējums. Eiropas Komisija savā ziņojumā par valstu noteikumiem par piekļuvi profesijām min sekojošo. Patērētājiem var rasties grūtības novērtēt pakalpojumu sniedzēju kvalifikācijas līmeni, kas ir būtiski augsta kvalitātes pakalpojumu saņemšanai. Šāds informācijas nesimetriskums liedz patērētajiem izdarīt informētu pakalpojuma sniedzēja izvēli. Lai novērstu iespējamo tirgus nepilnību risku, patērētājiem nepieciešamās garantijas varētu sniegt noteikumi, kas skaidri nosaka tirgū strādājošajiem profesionāļiem nepieciešamo tehnisko kompetenci un zināšanas.[[11]](#footnote-11) Uz doto brīdi grāmatvedības ārpakalpojumu nozarē nav skaidri kritēriji, kas noteiktu minimālo profesionālās kompetences un zināšanu slieksni.Vērtējot nepieciešamību licencēt grāmatvedības ārpakalpojumu sniedzējus, jāņem vērā, ka nozares sakārtošana stiprinās kopējo uzticību publiski pieejamiem finanšu pārskatiem, kas atstās pozitīvu iespaidu uz valsts spēju piesaistīt investīcijas. Grāmatvedības informācijas publiskās ticamības nozīmību uzsver arī Eiropas Komisija savā ziņojumā.Ieviešot ārpakalpojumu grāmatvežu licencēšanas mehānismu, reizē ir iespējams nodrošināt vienotu nozares profesionāļu ētikas standartu ievērošanu, kas sava obligātā rakstura dēļ var būtiski samazināt negodprātīgo nozares pārstāvju īpatsvaru. Patlaban Latvijas grāmatvežu ētika netiek regulēta normatīvo aktu līmenī. Pārsvarā ētiskā uzvedība profesijas ietvaros ir regulēta profesionālo grāmatvežu un revidentu profesionālo asociāciju līmenī. Jāņem vērā arī tas, ka grāmatvežu attieksme pret profesionālo ētiku lielā mērā ir nevienprātīga un pat noraidoša. Šajā sakarā kļūst nozīmīga topošo grāmatvežu sagatavošana, sniedzot tiem, izglītības programmu ietvaros, ieskatu par profesionālas ētikas pamatprincipiem, rosinot analizēt dažādas no ētikas viedokļa konfliktējošas hipotētiskās situācijas, risināt ētikas konfliktus un pieņemt pamatotus lēmumus šo konfliktu atrisināšanai.[[12]](#footnote-12) **Grāmatvedības pakalpojumu kvalitātes un ietekmes uz ēnu ekonomiku izvērtējums.**Grāmatvedības ārpakalpojumu sniedzēju darbības regulēšana ir vitāli nepieciešama, lai samazinātu ēnu ekonomiku, NILL riskus un celtu kopējo grāmatvedības dokumentu kvalitāti, tādējādi samazinot nodokļu uzrēķinu un piemēroto sodu apmēru. Šobrīd par grāmatvedības ārpakalpojumu sniedzēju var būt persona, kura ir pārkāpusi būtiskas NILLTFN likuma prasības, un tas neveicina NILL risku novēršanu.Atbilstoši VID datiem uz 2018.gada 29.augustu ir iesniegti 135 550 Uzņēmumu gada pārskati (turpmāk – UGP) par 2017. gadu, no kuriem var secināt, ka:* 52 726 jeb 38,9% uzņēmumos grāmatvedību kārto ārpakalpojumu grāmatvedis;
* 61 263 jeb 45,2% uzņēmumu grāmatvedību kārto uzņēmuma grāmatvedis;
* 21 561 jeb 15,9% uzņēmuma grāmatvedības pakalpojumu sniedzējs nav norādīts.

Atbilstoši VID datiem par 2016. gadu ir iesniegti 139 059 UGP, no kuriem var secināt, ka:* 50 179 jeb 36,1% uzņēmumos grāmatvedību kārto ārpakalpojumu grāmatvedis;
* 61 491 jeb 44,2% uzņēmumu grāmatvedību kārto uzņēmuma grāmatvedis;
* 27 389 jeb 19,7% uzņēmuma grāmatvedības pakalpojumu sniedzējs nav norādīts.

Atbilstoši NILLTFN likuma prasībām grāmatvedības ārpakalpojumu sniedzējiem ir jāreģistrējas VID, kā NILLTFN likuma subjektiem. Reģistrēto grāmatvedības ārpakalpojumu sniedzēju skaits svārstās 7 400 robežās (uz 2018.gada 31.decembri VID bija reģistrēti 7282 ārpakalpojumu grāmatvežu veicēji (~ 6000 juridiskas personas un ~ 1300 fiziskas personas)) ar tendenci samazināties. Ņemot vērā statistikas datus, viens grāmatvedības ārpakalpojumu sniedzējs vidēji apkalpo vismaz 7 uzņēmumus. Ja pieņem, ka tie uzņēmumi, kuri nav norādījuši grāmatvedības pakalpojumu sniedzēja statusu, saņem pakalpojumu no grāmatvedības ārpakalpojumu sniedzēja, tad vidēji viens grāmatvedības ārpakalpojumu sniedzējs apkalpo vidēji vismaz 10 uzņēmumus. Papildus jāņem vērā, ka UGP jāsniedz juridiskām personām un individuālajiem komersantiem, ja to gada apgrozījums pārsniedz 300 tūkst. EUR vai grāmatvedība tiek kārtota divkāršā ieraksta sistēmā. Attiecīgi pastāv iespēja, ka vidējais viena grāmatvedības ārpakalpojumu sniedzēja apkalpoto uzņēmu daudzums var būt arī lielāks.Pēc UGP datiem uz 2018.gada 25.septembri par 2017.gadu 52 875 uzņēmumi norādījuši 5 807 ārpakalpojuma grāmatvedības sniedzējus, no tiem 4 450 juridiskās personas un 1 357 fiziskās personas - saimnieciskās darbības veicējus. Fiziskās personas - saimnieciskās darbības veicēji sniedz ārpakalpojuma grāmatvedību 5 703 uzņēmumiem, savukārt juridiskās personas – 47 172 uzņēmumiem.Pēc UGP datiem par 2017.gadu 192 fiziskās personas -saimnieciskās darbības veicēji apkalpo vairāk kā 7 uzņēmumus. Lielākais uzņēmumu skaits, ko apkalpo viena fiziskā persona -saimnieciskās darbības veicēja ir 335 uzņēmumi, tālāk seko 48 apkalpoti uzņēmumi un mazāk. Pēc UGP datiem par 2017.gadu 1 714 ārpakalpojuma grāmatvedības sniedzējs - juridiskā persona apkalpo vairāk kā 7 uzņēmumus. Lielākais uzņēmumu skaits, ko apkalpo viens ārpakalpojuma grāmatvedības sniedzējs - juridiskā persona ir 858 uzņēmumi, tālāk seko 320 apkalpoti uzņēmumi un mazāk.Pēc UGP datiem par 2017.gadu un iesniegtajiem Darba devēja ziņojumiem un mikrouzņēmuma nodokļa deklarācijām par 2017.gadu ir 721 ārpakalpojuma grāmatvedības sniedzējs - juridiskā persona, kurā viens tā darbinieks apkalpo vairāk nekā 7 uzņēmumus. Pēc VID rīcībā esošās informācijas var pieņemt, ka praksē ir vērojama situācija, kad grāmatvedības ārpakalpojumu nodrošina personas, kuras nav reģistrējušas savu saimniecisko darbību, jo, lai arī VID reģistrēto NILLTFN likuma subjektu (ārpakalpojuma grāmatvežu) kopējam skaitam ir tendence samazināties, informācija no UGP norāda, ka uzņēmumu skaits, kuri saņem grāmatvedības ārpakalpojumu, turpina palielināties. Nav faktori vai informācija, kas norādītu uz strauju produktivitātes kāpumu nozarē, tādējādi var pieņemt, ka novērotā tendence ir ēnu ekonomikā nodarbināto grāmatvedības ārpakalpojumu sniedzēju darbības rezultāts. Papildus jāuzsver, ka viena fiziska persona nevar sniegt kvalitatīvu pakalpojumu vairākiem simtiem vai desmitiem uzņēmumu, tādējādi ar licencēšanas mehānisma ieviešanu tiks mazināta gan ēnu ekonomika, gan nodrošināti kvalitatīvāki pakalpojumi, jo licences saglabāšana būs atkarīga no sniegto pakalpojumu kvalitātes. Izvēloties grāmatvedības ārpakalpojumu sniedzēju, personai nav valstiski atzīta mehānisma, lai noskaidrotu, kura no šīm personām ir uzticama un zinoša, kā arī to, kādi ir šīs personas ētikas standarti un atbildības mehānisms. Ieviešot ārpakalpojumu grāmatvežu licencēšanu, jebkura persona varēs tiešsaistē pārliecināties vai konkrēts grāmatvedis ir saņēmis licenci grāmatvedības ārpakalpojumu sniegšanai. Tādējādi tiks veicināta konkurence un celta pakalpojumu kvalitāte.Grāmatvedības kārtošanas (grāmatvedības dokumentu un finanšu pārskatu) kvalitāte viennozīmīgi ir atkarīga no tās personas kompetences, kas veic grāmatvedības kārtošanu.[[13]](#footnote-13) Kopš 2013.gada 1.janvāra, VID konstatējot būtiskus pārkāpumus grāmatvedības kārtošanā, papildsodu – tiesību atņemšanu 2013.gadā ir piemērojis 113 valdes locekļiem, 2014.gadā - 93 valdes locekļiem un 2015.gadā - 124 valdes locekļiem.[[14]](#footnote-14) Statistika liecina par to, ka Latvijā bieži ir sastopamas situācijas, kad uzņēmuma vadītājs uztic grāmatvedības kārtošanu personām bez pienācīgas izglītības un profesionālajām zināšanām vai arī pats ved grāmatvedību, savukārt ja uzņēmuma vadītājs ir bez nepieciešamajām zināšanām grāmatvedības jautājumos, tad viņš nespēj pienācīgi izkontrolēt grāmatvedības dokumentu kvalitāti, kā rezultātā apzināti, vai dēļ nezināšanas pieļauj būtiskus pārkāpumus grāmatvedības kārtošanā.Svarīgs jautājums katrā uzņēmumā un iestādē ir par grāmatvedības uzskaiti atbildīgās personas kvalifikācija. Latvijā grāmatvežu profesija nav iekļauta reglamentēto profesiju sarakstā. Grāmatvežu profesija pašlaik netiek pienācīgi regulēta, un tā neatbilst noteiktiem kvalitātes standartiem, līdz ar to nav pārliecības par korektu nodokļu aprēķināšanu. Turklāt, pavājinoties valsts kontroles sistēmai un grāmatvežu uzraudzībai, nepietiekamo grāmatvežu kvalifikāciju var izmantot ēnu ekonomikas veicināšanai. Tādējādi, ņemot vērā grāmatvedības ārpakalpojumu sniedzēju atbildību un lomu NILLTFN likuma prasību ievērošanā un lai nodrošinātu atbilstību augstākajiem FATF standartiem noziedzīgi iegūtu līdzekļu legalizēšanas novēršanā, ir nepieciešams noteikt konkrētas minimālās profesionālās kvalifikācijas prasības. Profesionālās kvalifikācijas prasības grāmatvedības ārpakalpojumu sniedzējiem tiek noteiktas atbilstoši jau spēkā esošajiem likuma “Par grāmatvedību” 3.pantā minētajiem kritērijiem, precizējot nepieciešamo kvalifikāciju un nosakot pieredzi kā obligātu papildus kritēriju grāmatvedības ārpakalpojumu sniegšanai. Nepieciešamās pieredzes izvērtēšanas kritēriji un apmērs tiks noteikti Ministru kabineta noteikumos par ārpakalpojuma grāmatvežu licencēšanu.  Pēc VID rīcība esošās informācijas, kā grāmatvedības ārpakalpojumu sniedzēji, uz doto brīdi ir reģistrējušies vairāk kā 7200 personas. Brīvprātīgā kārtā sertifikātu ir ieguvusi tikai neliela daļa no visiem grāmatvedības pakalpojumu sniedzējiem (kopējais grāmatvedības pakalpojumu sniedzēju skaits nav zināms). Konstantais personu skaits, kurām par grāmatvedības noteikumu pārkāpumu ir piemērots papildsods – tiesību atņemšana, salīdzinājumā ar nelielo sertificēto grāmatvedības pakalpojumu sniedzēju skaitu norāda uz nepietiekamu grāmatvedības pakalpojumu sniedzēju kvalifikācijas standartu esamību, kā arī faktu, ka brīvprātīgā kārtā organizētā nozares sertificēšana nesasniedz plānoto mērķi.  Ņemot vēra iepriekš minēto un riskus, ko tautsaimniecībai rada nekvalitatīvu grāmatvedības ārpakalpojumu sniegšana, ir nepieciešams ieviest grāmatvedības ārpakalpojumu sniedzēju licencēšanu.**Citu Eiropas Savienības valstu pilsoņu tiesību atzīšana sniegt grāmatvedības ārpakalpojumu.** Jāņem vērā Līguma par Eiropas Savienības darbību 56.panta un turpmākajos pantos paredzētā pakalpojumu sniegšanas brīvība, kas aizsargā gan pakalpojumu sniedzējus, gan pakalpojumu saņēmējus. Atbilstoši Līguma par Eiropas Savienību 57.pantam: “Neskarot noteikumus, ko paredz nodaļa par tiesībām veikt uzņēmējdarbību, persona, kas sniedz pakalpojumus, var uz laiku veikt darbības dalībvalstī, kur sniedz pakalpojumus, saskaņā ar tādiem pašiem nosacījumiem, kādus šī valsts izvirza pati saviem pilsoņiem”.[[15]](#footnote-15) Tādējādi Eiropas Savienības pilsonim vai Eiropas Savienība reģistrētai juridiskai persona, kura vēlas Latvijā sniegt grāmatvedības ārpakalpojumus, var tikt noteikts pienākums reģistrēties ārpakalpojumu grāmatvežu reģistrā un saņemt licenci, lai sniegtu pakalpojumus.Būtiskas atziņas par Līguma par Eiropas Savienību 59.panta tulkošanu un piemērošanu ir sniegtas Eiropas Savienības Tiesas 1991.gada 25.jūlija spriedumā, lietā C-76/90 Sager.Šādi ar likumu noteikti ierobežojumi var tikt piemēroti pret ārvalstu uzņēmumu tikai tad, ja tie ir pamatoti ar prasībām, kas ir saderīgas ar Kopienas mērķiem. [..] No šī fragmenta izriet, ka ierobežojumi attiecībā uz pakalpojumu sniegšanas brīvību ir jāatbilst diviem nosacījumiem, lai izvairītos no aizlieguma, ko nosaka 59.pants: tiem jābūt "pamatotiem ar vispārēju labumu"("vispārējām interesēm”), un tie jāpiemēro visām personām vai pasākumiem, kas tiek veikti dalībvalstī. Spriedums lietā 205/84 Komisija v Vācija (1986) ECR 3755 atkārtoja iepriekš minēto fragmentu, to papildinot ar nākamo teikumu: “ka profesionālie uzvedības noteikumi tiek ievēroti un ka intereses, kuru aizsardzībai šie noteikumi ir paredzēti, tiek aizsargātas."[[16]](#footnote-16)Likumprojektā, nosakot citu valstu personu tiesības sniegt grāmatvedības ārpakalpojumus Latvijas teritorijā, jāņem vēra Eiropas Savienības Tiesas prakse, proti, Likumprojekta mērķim skaidri jāatspoguļo sabiedrības intereses un normatīvajam regulējumam jāaptver visa nepieciešamā mērķauditorija, kā arī jābūt gana detalizētam, pilnvērtīgam, lai efektīvi sasniegtu likuma mērķi un nodrošinātu to, ka sabiedrības intereses tiek aizsargātas ne tikai formāli, bet arī faktiski, tādējādi nodrošinot Likumprojekta mērķa un tā sasniegšanai paredzēto pasākumu saskaņotību pēc būtības. Lai sasniegtu šo mērķi, ir nepieciešams saskaņot citu valstu personu tiesības sniegt grāmatvedības ārpakalpojumus, ar Latvijas fizisku un juridisku personu tiesībām sniegt tādus pašus pakalpojumus, tādējādi novēršot diskriminācijas, nevienlīdzīgas attieksmes iespējamību. Jāņem vēra gan kvalifikācijas prasības, gan piemērotie pārejas periodi, reizē saglabājot skaidru sasaisti ar sasniedzamo mērķi – kā sabiedriskās kārtības un drošības aizsardzība, fiskālā uzraudzība, komercdarījumu aizsardzība, noziedzīgi iegūtu līdzekļu legalizācijas novēršana, kvalitatīvu un uzticamu grāmatvedības pakalpojumu nodrošināšana. Norādām, ka grāmatvežu un nodokļu konsultantu sniegtie pakalpojumi ir uzskatāmi par pakalpojumiem, kurus aptver Eiropas Parlamenta un Padomes direktīvas 2006/123/EK par pakalpojumiem iekšēja tirgū (turpmāk – Pakalpojumu direktīva) regulējums (izņemot gadījumus, kad persona ir pašnodarbināta vai ir darba tiesiskajās attiecībās ar darba devēju). Pakalpojumu direktīvas prasības ir pārņemtas Brīvas pakalpojumu sniegšanas likumā, līdz ar to, izskatot priekšlikumus par ārpakalpojuma grāmatvežu licencēšanu, ir jāievēro minētā likuma prasības. Brīvas pakalpojumu sniegšanas likuma 6.panta pirmā, otrā un trešā daļa noteic, ka pakalpojuma sniegšanas ierobežojumu var noteikt, ja tas ir pamatots ar sabiedrības interešu ievērošanu, nav diskriminējošs un ir samērīgs. Pakalpojuma sniegšanas ierobežojums vai tā piemērošana nedrīkst būt diskriminējoša attiecībā uz Latvijā reģistrētu pakalpojuma sniedzēju vai citas dalībvalsts pakalpojuma sniedzēju vai pakalpojuma saņēmēju. Pakalpojuma sniegšanas ierobežojums ir samērīgs, ja labums, ko sabiedrība tā rezultātā iegūst, ir lielāks nekā pakalpojuma sniedzēja tiesību vai tiesisko interešu ierobežojums. Līdz ar to prasības, kuras Latvija var noteikt tās tirgū ienākošajam komersantam (piemēram, licencēšana), ieskaitot arī Eiropas Savienības (turpmāk – ES) dalībvalstu komersantus, ir ierobežotas un komersants ir tiesīgs uzskatīt, ka normatīvie akti, kas ierobežo viņa uzņēmējdarbības tiesību realizāciju ES iekšējā tirgū, viņam tiks piemēroti tikai tad, ja prasības atbilst augstāk minētajiem kritērijiem.Jautājumā par jauna tiesiskā regulējuma atbilstību ES tiesībām un ārvalstu ārpakalpojuma grāmatvežu sniegto pakalpojumu statusu Latvijā pēc tā pieņemšanas, vēlamies norādīt, ka Pakalpojumu direktīva nosaka arī citu ES dalībvalstu komersantu tiesības brīvi veikt uzņēmējdarbību vai brīvi sniegt īslaicīgus pakalpojumus ES iekšēja tirgū. Prasības, kuras valsts var noteikt tirgū ienākošajam ES dalībvalsts komersantam, ir ierobežotas un komersants ir tiesīgs uzskatīt, ka dalībvalsts tiesību akti, kas ierobežo viņa uzņēmējdarbības tiesību realizāciju ES iekšējā tirgū, viņam tiks piemēroti tikai tad, ja prasības būs pamatotas atbilstoši ES tiesiskajam regulējumam.[[17]](#footnote-17) Ņemot vērā, ka ar Likumprojektu tiek ieviestas AML IV Direktīvas prasības, tās ir uzskatāmas par atbilstošām ES tiesiskajam regulējumam.**Fizisko un juridisko personu pienākumi, tiesības un to ierobežojumi.**Likumprojekts neuzliek par pienākumu piesaistīt grāmatvedības ārpakalpojumu sniedzēju, bet, ja tāds tiek piesaistīts, viņam jāatbilst likuma prasībām.Likumprojekts neierobežo fiziskas vai juridiskas personas tiesības pašai vest savu grāmatvedības uzskaiti, kamēr vien tā atbilst likuma Par grāmatvedību 3.pantā minētajiem izņēmumiem.Fiziskām personām uz likuma pamata tiks izdoti noteikumi, kas tām ir jāievēro, lai varētu kļūt par grāmatvedības ārpakalpojumu sniedzēju. Piemēram, tām ir jābūt ierakstītam komercreģistrā vai ir jābūt reģistrējušām savu saimniecisko darbību normatīvajos aktos noteiktajā kartībā, kā arī tās nevar ar tiesas nolēmumu krimināllietā būt sodītās par tīšu noziedzīgu nodarījumu tautsaimniecībā. Pēc būtības vērtējot piemērotos ierobežojumus, jāņem vēra, ka nav objektīvi un samērīgi, personai piemērot ierobežojumu sniegt grāmatvedības ārpakalpojumu, ja tā ir sodīta par tīšu noziedzīgu nodarījumu pret vidi vai veselību, jo šādu noziedzīgu nodarījumu cēloņsakarība ne vienmēr būs saistīta ar materiālā labuma gūšanu, kā tas ir noziedzīgi iegūtu līdzekļu legalizācijas, nodokļu krāpšanas vai citos materiāla rakstura noziedzīga nodarījuma gadījumos. Lai izvairītos no iespējamiem nesamērīgiem personu pamattiesību ierobežojumiem, noziedzīgu nodarījumu loks ir sašaurināts uz noziedzīgiem nodarījumiem tautsaimniecībā.Attiecībā uz juridiskām personām uz likuma pamata tiks izdoti noteikumi, kas paredzēs, ka tām ir jābūt ierakstītām komercreģistrā; grāmatvedības ārpakalpojumu sniegšanai tām ir jānodarbina vismaz vienu tādu fizisko personu, kas atbilst grāmatvedības ārpakalpojuma sniedzēja profesionālās kvalifikācijas prasībām. Grāmatvedības ārpakalpojumu sniegšana bez rakstveida līguma tiek uzskatīta par absolūti nepieļaujamu pārkāpumu, par kuru izslēdz no reģistra (anulē licenci). Šāds ierobežojums vērsts uz to, lai grāmatvedības ārpakalpojumu sniedzēja un klienta attiecības būtu noregulētas, samaksa nolīgta, atbildība definēta un būtu pakalpojuma sniegšanas apliecinājums nodokļu nomaksas vajadzībām, kā arī lai mazinātu ēnu ekonomikas īpatsvaru grāmatvedības ārpakalpojumu nozarē.Attiecībā uz sankciju piemērošanu, lai izvairītos no gadījumiem, kad personas tiesības izvēlēties nodarbošanos tiek nesamērīgi ierobežotas trešo pušu veiktu darbību rezultātā, ir jāvērtē pārkāpuma raksturs un ilgums. Ņemot vērā NRA identificētos riskus, ka atsevišķi grāmatvedības ārpakalpojumu sniedzēji apzināti iesaistās nelegāli iegūtu līdzekļu legalizācijā, šāds kritērijs nodrošinātu sankciju spēju atturēt personas no NILLTFN likuma prasību pārkāpšanas, jo jebkāda nozīmīga turpmāka iesaiste grāmatvedības ārpakalpojumu sektorā būtu liegta. Vērtējot sankciju samērīgumu, jānorāda, ka licences anulēšana par NILLTFN likuma normu pārkāpšanu atbilst Likumprojekta mērķim. NILL ne tikai būtiski apdraud valsts finansiālo stabilitāti, bet arī atstāj iespaidu uz kopējo sabiedrības sociālo labklājību, tādējādi labums, ko gūst sabiedrība, ir lielāks kā ierobežojums, kas tiek piemērots indivīdam par ilgstošu un sistemātisku neatļautu rīcību.Likumprojektā ir saglabāts grāmatvedības ārpakalpojumu sniedzēju pienākums iegādāties civiltiesiskās atbildības apdrošināšanas polisi. Šāda prasība vērtējamā kā saimnieciskas darbības ierobežojums, tomēr tā ir nepieciešama, lai garantētu prasījumu apmierināšanu grāmatvedības ārpakalpojumu sniedzēja izdarīta pārkāpuma gadījumā, kas pie neatbilstoši aprēķinātiem nodokļu maksājumiem var veidot ievērojamas naudas summas. **Licencēšanas mehānisms, licencējošā iestāde, uzraugošā iestāde, publiska reģistra nodrošināšana.**Grāmatvedības ārpakalpojumu sniedzēju darbības licencēšanu veiks VID.Lai saņemtu licenci personai būs jāiesniedz profesionālo kvalifikāciju (diploms, apliecība) un pieredzi (uzņēmuma līgums) apliecinošu dokumentu kopijas, iekšējās kontroles sistēma un aizpildīta pieteikuma veidlapa. Licencējošā iestāde izvērtēs personas sodāmību, pārkāpumus NILLTFN jomā, iekšējās kontroles sistēmu un pieteikuma veidlapu. Neatbilstību gadījumā tiks izdots administratīvs akts, kurā būs norādītas konstatētās nepilnības un termiņš to novēršanai. Licences izsniegšanas gadījumā persona saņems paziņojumu Elektroniskās deklarēšanās sistēmā un tiks ierakstīta VID ārpakalpojuma grāmatvežu reģistrā. Lēmumu par licences neizsniegšanu būs iespējams apstrīdēt iestādē. Licence tiks piešķirta uz pieciem gadiem. Lai pārreģistrētu licenci, ne vēlāk kā mēnesi pirms licences termiņa beigām būs jāiesniedz atjaunota iekšējās kontroles sistēma un pieteikums par pārreģistrāciju. Juridiskām personām, kuras izbeidz darba attiecības ar personu, kas ir norādīta kā vienīgā ārpakalpojuma grāmatveža profesionālās kvalifikācijas prasībām atbilstošā persona, ir mēneša laikā jāsniedz licences pārreģistrācijas iesniegums, norādot citu fizisko personu, kas atbilst licences izsniegšanas nosacījumiem, iesniedzot tās profesionālo kvalifikāciju un pieredzi apliecinošu dokumentu kopijas. Pirms licences termiņa beigām pārreģistrēta licence tiek pagarināta uz jaunu piecu gadu termiņu tikai tad, ja papildus pārreģistrēšanas iesniegumam tiek iesniegta atjaunota iekšējās kontroles sistēma un apmaksāta valsts nodeva.Tām personām, kurām būs atbilstoša pieredze grāmatvedības jomā, taču nebūs atbilstoša profesionālā kvalifikācija, tas ir, vismaz grāmatveža ceturtā līmeņa kvalifikācija, būs iespējams turpināt strādāt par ārpakalpojuma grāmatvedi un saņemt licenci, ja tās studēs valsts akreditētā mācību iestādē. Ņemot vērā, ka vidējais grāmatveža pirmā līmeņa profesionālās augstākās izglītības mācību programmas termiņš ir 2 -3 gadi, tad tiesības strādāt par ārpakalpojuma grāmatvedi bez atbilstošas profesionālās kvalifikācijas tiks saglabātas divus gadus pēc pārejas perioda beigām, proti, līdz 2024.gada 1.janvārim. Ja ārpakalpojuma grāmatvedim līdz vecuma pensijas piešķiršanai noteiktā vecuma sasniegšanai atlikuši seši gadi vai mazāk un viņam ir atbilstoša pieredze grāmatvedības ārpakalpojumu sniegšanā, līdz vecuma pensijas piešķiršanai noteiktā vecuma sasniegšanai, bet ne ilgāk kā līdz 2026.gada 1.februārim, viņš var saņemt grāmatvedības ārpakalpojumu sniegšanas licenci arī bez augstākās izglītības iegūšanas.Ņemot vērā, ka akadēmiskā izglītība nedod visas nepieciešamās iemaņas, lai persona uzņemtos atbildību patstāvīgi sniegt grāmatvedības ārpakalpojumus, kā arī to, ka grāmatvedības ārpakalpojumu nozarē pastāv salīdzinoši augsts NILLTF risks, grāmatvedības ārpakalpojuma sniedzējam ir nepieciešams iegūt atbilstošu pieredzi. Piemēram, par pieredzi apliecinošu dokumentu var tikt uzskatīts darba līgums par personas nodarbināšanu grāmatveža palīga vai grāmatveža amatā vismaz trīs gadus. Savukārt, ja persona pati sniedz grāmatvedības ārpakalpojuma, tad par pieredzi apliecinošu dokumentu var tikt uzskatīts uzņēmuma līgums par grāmatvedības ārpakalpojuma nodrošināšanu. Tādējādi tiks nodrošināta grāmatvedības ārpakalpojuma specifikai un NILLTFN riskam atbilstoša pakalpojumu kvalitāte un samērīgas, viegli izpildāmas prasības tām personām, kuras vēlēsies saņemt licenci grāmatvedības ārpakalpojuma sniegšanai. Reģistrācijas un prakses uzraudzība pakļauta vispārīgajam Administratīvā procesa likuma regulējumam, kas garantē personas tiesību ievērošanu.Lai grāmatvedības ārpakalpojumu ņēmējs varētu pārliecināties par pakalpojumu sniedzēja tiesībām sniegt grāmatvedības ārpakalpojumu, tiks nodrošināta VID iespēja normatīvajos aktos noteiktā tīmekļvietnē uzturēt grāmatvedības ārpakalpojumu sniedzēju reģistru.Reģistra publiska pieejamībā nodrošinātu galveno funkciju - informēšanu. **Pamattiesību ierobežojuma samērīguma pārbaude.**Personas ekonomiskās intereses, kas saistītas ar saimnieciskās darbības, tostarp komercdarbības veikšanu un peļņas gūšanu no tās, ir aizsargātas ar Latvijas Republikas Satversmes (turpmāk - Satversme) 105.panta nostiprinātajām tiesībām uz īpašumu. Iejaukšanās komercdarbības veikšanā ir uzskatāma par īpašuma tiesību ierobežojumu*[[18]](#footnote-18).* Tā kā Likumprojekts paredz ierobežojumu grāmatvedības ārpakalpojumus sniegt personām, kas nav Likumprojekta paredzētāja kartībā reģistrēti pakalpojumu sniedzēji, ar Likumprojektu tiek ierobežotas personas tiesības uz īpašumu, proti, tiesības brīvi veikt saimniecisko darbību kā grāmatvedības ārpakalpojumu sniedzējam un gūt no tā peļņu.Tāpat tiek ierobežotas personas tiesības rīkoties ar savu uzņēmumu, proti, uzņēmuma grāmatvedības vešanu pēc tās ieskatiem, uzticot grāmatvedības veikšanu tās brīvi izraudzītam pilnvarniekam. Likumprojekts paredz, ka persona šīm darbībām var pilnvarot tikai Likumprojektā noteiktajā kartībā reģistrētu (licenci saņēmušu) pakalpojumu sniedzēju.Šis ierobežojums ir aplūkojams arī Satversmes 106.panta, proti, tiesību brīvi izvēlēties nodarbošanos, kontekstā. Šādam pamattiesību ierobežojumam jābūt īpaši pamatotam ar noteiktu leģitīmu mērķi, kā arī jābūt samērīgam[[19]](#footnote-19)*.* Jāuzsver, ka valsts drīkst iejaukties, nosakot īpašas prasības kādas profesionālās darbības veikšanai, tikai tad, ja tas kalpo noteiktām sabiedrības interesēm, piemēram, citu cilvēku tiesību un sabiedrības drošības aizsardzībai[[20]](#footnote-20)*.*Ņemot vērā, ka nekvalitatīvu grāmatvedības ārpakalpojumu sniegšana var radīt būtiskus zaudējumus trešajām pusēm, kā arī pakalpojumam piemītošo NILL risku, minētais tiesību ierobežojums ir attaisnojams, jo tam ir leģitīms mērķis un tas ir samērīgs.Konkrētajā jomā svarīgi ir tas, ka personas spējas sniegt grāmatvedības ārpakalpojumus tiek apliecinātas noteiktā veidā, un sabiedrība var būt pārliecināta, ka grāmatvedības ārpakalpojumu sniedzējs spēs pienācīgā kvalitātē izpildīt tam uzticētos pienākumus, kā arī novērsīs noziedzīgi iegūtu līdzekļu legalizācijas un terorisma finansēšanas riskus. Tātad Likumprojektam ir leģitīms mērķis - citu cilvēku tiesību un sabiedrības drošības aizsardzība.Likumprojektā iekļautās prasības grāmatvedības ārpakalpojumu sniedzējiem un to uzraudzība mazinās negodīgus darījumus un uzlabos to caurskatāmību, mazinās ēnu ekonomiku un uzlabos nodokļu iekasēšanu, veicinās uzticēšanos valsts pārvaldei un tautsaimniecībai, kā arī paaugstinās sniegtā pakalpojuma kvalitātes standartu.Samērīguma princips noteic, ka gadījumos, kad publiskā vara ierobežo personas tiesības un likumiskās intereses, ir jāievēro saprātīgs līdzsvars starp personas un valsts vai sabiedrības interesēm. Lai secinātu, vai samērīguma princips ir ievērots, jānoskaidro, vai likumdevēja izraudzītie līdzekļi ir piemēroti leģitīma mērķa sasniegšanai, vai nav saudzējošāku līdzekļu šā mērķa sasniegšanai un vai likumdevējā rīcība ir atbilstoša.**Izraudzītie līdzekļi ir piemēroti leģitīma mērķa sasniegšanai**Likumprojektā paredzētās prasības grāmatvedības ārpakalpojumu sniedzējiem reģistrēt savu saimniecisko darbību, kā arī saņemt licenci, tiešā veidā sekmē Likumprojektā izvirzītā leģitīmā mērķa sasniegšanu noziedzīgi iegūtu līdzekļu un terorisma finansēšanas risku apkarošanas aspektā.Šie nosacījumi ir saderīgi ar NILLTFN likuma prasībām, kā arī ļauj efektīvi realizēt starptautiskās rekomendācijās ietvertos principus (FATF 28.rekomendācija).Savukārt prasības ievērot konkrētu līguma formu, veikt atbildīgu darbību ar klienta mantu un tā sniegto informāciju, kā arī celt savu profesionālo kvalifikāciju ļauj sasniegt mērķi – nodrošināt kvalitatīvus, uzticamus un caurskatāmus grāmatvedības ārpakalpojumus, kas ir visas sabiedrības interesēs. Nav saudzējošāku līdzekļu, kuri sasniegtu mērķi tādā pašā kvalitātē. Atsevišķās Eiropas Savienības dalībvalstīs ir noteiktas daudz stingrākas prasības šāda veida pakalpojumu sniegšanai. Visbiežāk sastopamie reglamentācijas modeļi ir šādi:"darbības modelis" - ar profesiju saistītas darbības drīkst veikt tikai tas personas, kas ieguvušas profesionālo kvalifikāciju;"nosaukuma modelis" - lai persona uz savu darbību varētu attiecināt profesijas nosaukumu, tai ir jābūt ieguvušai profesionālo kvalifikāciju, bet pašu ar profesiju saistīto darbību bez nosaukuma izmantošanas var veikt jebkurš;"darbības un nosaukuma modelis" - šis ir visstingrākais modelis, kas prasa profesionālo kvalifikāciju gan darbību veikšanai, gan profesijas nosaukuma lietošanai.[[21]](#footnote-21) Visbeidzot likumprojekta paredzētie līdzekļi mērķa sasniegšanai ir atbilstoši. Satversmes 106.pants neliedz valstij noteikt prasības, saskaņā ar kurām personai, izvēloties noteiktu nodarbošanos, ir jāapliecina savas spējas un kvalifikācija. Ir pieļaujams pat, piemēram, pieprasīt nokārtot valsts noteiktus pārbaudījumus vai iegūt izglītību valsts atzītā mācību procesā.[[22]](#footnote-22)Likumprojektā ir iekļautas tikai tās prasības, bez kurām nebūtu iespējams efektīvi novērst nelegāli iegūtu līdzekļu legalizācijas un terorisma apkarošanas riskus, kā arī nodrošināt kvalitatīvu pakalpojuma saņemšanu klientiem. Piemēram, Eiropas Cilvēktiesību tiesa neatzina pārkāpumu gadījuma, kad sertificētam grāmatvedim netika piešķirta licence, argumentējot, ka pastāv vispārēja sabiedrības interese, lai ekonomiskajā aktivitāte pastāvētu publiskas garantijas grāmatveža darba uzticamībai, un bija samērīgi liegt piekļuvi nekvalificētiem grāmatvežiem šai profesijai.[[23]](#footnote-23) Konkrētais likumprojekts neprasa personu sertificēšanu vai citu pārmērīgu prasību ievērošanu, bet ir vērsts uz vispārējas sabiedrības intereses ievērošanu, tādēļ tas ir uzskatāms par atbilstošu.Tādējādi jāsecina, ka izraudzītie līdzekļi ir piemēroti leģitīma mērķa sasniegšanai, nav saudzējošāku līdzekļu tā sasniegšanai un likumdevējā rīcība ir atbilstoša. Līdz ar to šāds tiesiskais regulējums neuzliek nesamērīgu slogu nevienai personai un tādējādi atbilst samērīguma principam. |
| l. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Finanšu nozares asociācija, Latvijas Republikas Grāmatvežu asociācija, VID |
| 2. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grāmatvedības ārpakalpojumu sniedzēji fiziskas un juridiskas personas, personas, kuras vēlēsies kļūt par grāmatvedības ārpakalpojumu sniedzējiem.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošina grāmatvedības pakalpojumu nozares reputācijas uzlabošanu, grāmatvedības dokumentu kvalitātes un publiskās ticamības celšanu, kā arī vērsts uz noziedzīgi iegūtu līdzekļu legalizācijas un terorisma finansēšanas risku mazināšanu, kas pozitīvi ietekmēs tautsaimniecību kopumā.Administratīvais slogs palielināsies, tomēr saskaņā ar VID veiktajiem aprēķiniem grāmatvežu licencēšana varētu radīt fiskālo efektu 3,28 milj. EUR apmērā. Fiskālā efekta aprēķinam tika ņemti vērā dati par sabiedrībām ar ierobežotu atbildību, par kurām VID rīcībā nav datu par grāmatvedības pakalpojumu sniedzēju un netiek algots grāmatvedības speciālists, bet sabiedrības gada apgrozījums norāda uz pietiekami lielu saimnieciskās darbības aktivitāti, lai būtu nepieciešamība pēc kvalificēta grāmatveža pakalpojumiem. Par 2017.gadu tika konstatēti 2 359 nodokļu maksātāji, kuriem nebija zināms grāmatvedības speciālists un kuru apgrozījums bija diapazonā no 120 000 EUR līdz 500 000 EUR. Atbilstoši darba devēju ziņojumiem tika noteikta grāmatvedības speciālistu darba stundu mediāna jeb sadalījuma viduspunkts  - 122 stundas, kā arī vidējā stundu tarifa likme – 6,4 EUR. līdz ar to potenciālais nedeklarētais grāmatvedības pakalpojumu tirgus tiek novērtēts 22,10 milj. EUR apmērā. Tiek pieņemts, ka mazināmā riska vērtība varētu būt 30% apmērā no potenciālā nedeklarētā grāmatvedības pakalpojumu tirgus radītajiem valsts sociālās apdrošināšanas obligāto iemaksu (turpmāk – VSAOI) zaudējumiem 7,47 milj. EUR apmērā un IIN zaudējumiem 3,02 milj. EUR apmērā. Līdz ar to fiskālais efekts, ieviešot grāmatvežu licencēšanu un tādējādi veicinot grāmatvedības pakalpojumu sniedzēju tirgus sakārtošanu ir lēšams 3,15 milj. EUR apmērā. Bez tam paredzētie likumprojekta grozījumi varētu samazināt grāmatvedības pakalpojumu sniedzēju iesaistīšanos PVN krāpnieciskajās shēmās radot iespējamo fiskālo efektu 0,13 milj. EUR apmērā (10% no mazināmās riska vērtības - PVN parāda 1,3 milj. EUR).Tādējādi attiecīgo likuma grozījumu kopējais fiskālai efekts tiek lēsts 3,28 milj. EUR apmērā. VID būs jānodrošina licences izsniegšana ārpakalpojumu grāmatvežiem un to uzraudzība.  |
| 3. | Administratīvo izmaksu monetārs novērtējums | Par licences saņemšanu būs jāmaksā valsts nodeva 100 EUR apmērā, kuras izmaksas veido programmatūras izstrāde un uzturēšana, cilvēkresursi un citi saistīti izdevumi.Papildus norādām, ka VID uzturēta licencēto grāmatvedības ārpakalpojuma sniedzēju reģistra izstrādes izmaksas ir 41 036 EUR, ikgadējas izmaksas reģistra uzlabojumu veikšanai ir 2 166 EUR. VID licences izsniegšanas ārpakalpojumu grāmatvežiem un to uzraudzības nodrošināšanai nepieciešamais papildus finansējums 2020.gadam 45 683 EUR, 2021.gadam 110 957 EUR, 2022.gadam un turpmāk ik gadu 45 683 EUR. |
| 4. | Atbilstības izmaksu monetārs novērtējums | Likumprojekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 3 034 000 | 0 | 3 473 200 | 2 968 800 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 456 000 | 0 | 895 200  |  390 800 |
| 1.2. valsts speciālais budžets | 0 | 0 | 0 | 1 850 000 | 0 | 1 850 000 | 1 850 000 |
| 1.3. pašvaldību budžets | 0 | 0 | 0 | 728 000 | 0 | 728 000 | 728 000 |
| 2. Budžeta izdevumi | 0 | 41 036 | 0 | 45 683 | 0 | 110 957 | 45 683 |
| 2.1. valsts pamatbudžets | 0 | 41 036 | 0 | 45 683 | 0 | 110 957 | 45 683 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 2 988 317 | 0 | 3 362 243 | 2 923 117 |
| 3.1. valsts pamatbudžets | 0 | 0 | 0 | 410 317 | 0 | 784 243 | 345 117 |
| 3.2. speciālais budžets | 0 | 0 | 0 | 1 850 000 | 0 | 1 850 000 | 1 850 00 |
| 3.3. pašvaldību budžets | 0 | 0 | 0 | 728 000 | 0 | 728 000 | 728 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 41 036 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 2 988 317 | X | 3 362 243 | 2 923 117 |
| 5.1. valsts pamatbudžets | 0 | 410 317 | 784 243 | 345 117 |
|  |  | 1 850 000 | 1 850 000 | 1 850 00 |
| 5.2. speciālais budžets | 0 | 728 000 | 728 000 | 728 000 |
| 5.3. pašvaldību budžets | 0 | 2 988 317 | 3 362 243 | 2 923 117 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Fiskālā efekta aprēķinam tika ņemti vērā dati par sabiedrībām ar ierobežotu atbildību, par kurām VID rīcībā nav datu par grāmatvedības pakalpojumu sniedzēju un netiek algots grāmatvedības speciālists, bet sabiedrības gada apgrozījums norāda uz pietiekami lielu saimnieciskās darbības aktivitāti, lai būtu nepieciešamība pēc kvalificēta grāmatveža pakalpojumiem. Par 2017.gadu tika konstatēti 2 359 nodokļu maksātāji, kuriem nebija zināms grāmatvedības speciālists un kuru apgrozījums bija diapazonā no 120 000 EUR līdz 500 000 EUR. Atbilstoši darba devēju ziņojumiem tika noteikta grāmatvedības speciālistu darba stundu mediāna jeb sadalījuma viduspunkts  - 122 stundas, kā arī vidējā stundu tarifa likme – 6,4 EUR. Līdz ar to potenciālais nedeklarētais grāmatvedības pakalpojumu tirgus tiek novērtēts 22,10 milj. EUR apmērā. Tiek pieņemts, ka mazināmā riska vērtība varētu būt 30% apmērā no potenciālā nedeklarētā grāmatvedības pakalpojumu tirgus radītajiem VSAOI zaudējumiem 7,47 milj. EUR apmērā un IIN zaudējumiem 3,02 milj. EUR apmērā. Līdz ar to fiskālais efekts, ieviešot grāmatvežu sertificēšanu un tādējādi veicinot grāmatvedības pakalpojumu sniedzēju tirgus sakārtošanu ir lēšams 3,15 milj. EUR apmērā. Bez tam paredzētie likumprojekta grozījumi varētu samazināt grāmatvedības pakalpojumu sniedzēju iesaistīšanos PVN krāpnieciskajās shēmās radot iespējamo fiskālo efektu 0,13 milj. EUR apmērā (10% no mazināmās riska vērtības - PVN parāda 1,3 milj. EUR).Tādējādi attiecīgo likuma grozījumu kopējais fiskālai efekts tiek lēsts 3,28 milj. EUR apmērā. **Fiskālā ietekme, milj. EUR**

|  |  |  |  |
| --- | --- | --- | --- |
|   | 2020 | 2021 | 2022 |
| PVN | 0,130 | 0,130 | 0,130 |
| IIN, t.sk., | 0,910 | 0,910 | 0,910 |
| *valsts pamatbudžets* | *0,182* | *0,182* | *0,182* |
| *pašvaldību budžets* | *0,728* | *0,728* | *0,728* |
| SOC | 2,240 | 2,240 | 2,240 |
| *valsts speciālais budžets* | *1,850* | *1,850* | *1,850* |
| *iemaksas 2.pensiju līmenī* | *0,390* | *0,390* | *0,390* |
| **Kopā** | **3,280** | **3,280** | **3,280** |

Ieņēmumi no vienas valsts nodevas par grāmatvedības ārpakalpojuma licences izsniegšanu plānoti 100 EUR apmērā. Pašlaik VID ir reģistrēti aptuveni 7 200 grāmatvedības ārpakalpojumu sniedzēji. Plānots, ka pārejas perioda ietvaros pirmajā gadā licencēto grāmatvedības ārpakalpojuma sniedzēju skaits būs 1 440 (20% no kopējā tirgus dalībnieku skaita), tādējādi tas veidos budžeta ieņēmums 144 000 EUR apmērā. Savukārt 2021.gadā licences būs jāizsniedz pārējiem 5 760 tirgus dalībniekiem, tādējādi tas veidos budžeta ieņēmumus 576 000 EUR. Papildus jānorāda, ka uzraudzības procesā licences varēs tikt anulētas un par atkārtotu licenču saņemšu būs atkal jāmaksā valsts nodeva. Ņemot vērā grāmatvedības ārpakalpojumu nozarē konstatēto pārkāpumu īpatsvaru, aptuveni 5% no tirgus dalībniekiem tiek konstatēti būtiski NILLTFN likuma normu pārkāpumi. Tādējādi 2021. gadā iespējamais atkārtoti izsniegto licenču skaits ir 72 (5% no izsniegtajām 1440 licencēm), kas veido papildus valsts budžeta ieņēmumus 7 200 EUR apmērā, savukārt 2022. gadā iespējamais atkārtoti izsniegto licenču skaits ir 288 (5% no izsniegtajām 5 760 licencēm), kas veido papildus valsts budžeta ieņēmumus 28 800 EUR apmērā.Atbilstoši plānotajai licenču izsniegšanas intensitātei, 2020. gadā VID būs nepieciešams no iekšējiem resursiem novirzīt divas amata vietas licencēšanas procesa nodrošināšanai, savukārt 2021.gadā, VID būs nepieciešams no iekšējiem resursiem novirzīt papildus 3 amata vietas licenču izsniegšanai.Pēc pārejas perioda beigām 2022.gada 1. februārī, tiek plānots vidēji vienā gadā izsniegt 500 licences (jaunu licenču izsniegšana, anulētu licenču atjaunošana, licenču pārreģistrācija), kas veido papildus valsts budžeta ieņēmumus 50 000 EUR apmērā. Sākot ar 2022.gadu VID licences izsniegšanai ārpakalpojumu grāmatvežiem un to uzraudzības nodrošināšanai no iekšējiem resursiem novirzīs divas amata vietas.VID licences izsniegšanas ārpakalpojumu grāmatvežiem un to uzraudzības nodrošināšanai tiek novirzītas amata vietas no citām VID struktūrvienībām, nosakot mēnešalgas atbilstoši MK skalas maksimumam un piešķirot piemaksu par personisko darba ieguldījumu un darba kvalitāti 10% apmērā no mēnešalgas. Papildus nepieciešamais finansējums ir aprēķināts kā starpība starp VID citu struktūrvienību amata vietām noteikto mēnešalgu un MK skalas maksimumu. Papildus darbinieku motivēšanai aprēķināts finansējums piemaksas par sensitīvo amatu, piemaksas par personisko darba ieguldījumu un darba kvalitāti 10% no jaunās mēnešalgas, ikgadējās prēmijas un atvaļinājuma pabalsta noteikšanai. Nepieciešamo izmaiņu iestrādei VID informācijas sistēmās 2019.gadā nepieciešams finansējums Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” **41 036** **EUR** apmērā, tajā skaitā izmaiņu ieviešanai:

|  |  |  |  |
| --- | --- | --- | --- |
| **Informācijas sistēma** | **Vienas persondienas izmaksas, EUR ar PVN** | **Persondienu skaits** | **Izmaksas, EUR ar PVN** |
| Nodokļu informācijas sistēma | 453,75 | 46 | 20 873 |
| Elektroniskās deklarēšanas sistēma | 320,05 | 63 | 20 163 |
| **Kopā** |  | **109** | **41 036** |

 Pēc izmaiņu veikšanas, to uzturēšanai 2020.gadā un turpmāk ik gadu nepieciešams finansējums **2 166 EUR** apmērā, t.sk.:• 3% no kopējām ieviešanas izmaksām (1 231 EUR);• 1% no Oracle datubāzes licences gada uzturēšanas maksas (935 EUR).Izdevumi, kas saistīti ar papildus funkciju izpildi:* 2020.gadā 45 683 EUR t.sk.:

o 2 galveno juristu (21.saime, IV līmenis, 11.mēnešalgu grupa, 3.kategorija) atlīdzības izdevumi 43 517 EUR, t.sk. atalgojums 32 791 EUR, darba devēja valsts sociālās apdrošināšanas obligātās iemaksas 8 448 EUR, sociālās garantijas 2 278 EUR;o informācijas sistēmās veikto izmaiņu uzturēšanas izdevumi 2 166 EUR;* 2021.gadā 110 957 EUR t.sk.:

o 5 galveno juristu (21.saime, IV līmenis, 11.mēnešalgu grupa, 3.kategorija) atlīdzības izdevumi 108 791 EUR, t.sk. atalgojums 81 977 EUR, darba devēja valsts sociālās apdrošināšanas obligātās iemaksas 21 120 EUR, sociālās garantijas 5 694 EUR;o informācijas sistēmās veikto izmaiņu uzturēšanas izdevumi 2 166 EUR.* 2022.gadā un turpmāk ik gadu 45 683 EUR t.sk.:

o 2 galveno juristu (21.saime, IV līmenis, 11.mēnešalgu grupa, 3.kategorija) atlīdzības izdevumi 43 517 EUR, t.sk. atalgojums 32 791 EUR, darba devēja valsts sociālās apdrošināšanas obligātās iemaksas 8 448 EUR, sociālās garantijas 2 278 EUR; o informācijas sistēmās veikto izmaiņu uzturēšanas izdevumi 2 166 EUR. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Tiks izveidotas 5 jaunas amata vietas, nepalielinot kopējo amata vietu skaitu Valsts ieņēmumu dienestā. |
| 8. Cita informācija | Izmaiņu iestrādei VID informācijas sistēmās nepieciešamais finansējums 2019.gadā **41 036 EUR** apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ietvaros.Finanšu ministrijai pēc grozījumu likumā “Par grāmatvedību” pieņemšanas palielināt ieņēmumu prognozi no valsts nodevas par grāmatvedības ārpakalpojuma sniedzēju licencēšanu 2020. gadā 144 000 euro, 2021.gadā 583 200 euro, 2022.gadā 78 800 euro, 2023. un turpmākajiem gadiem par 50 000 euro ik gadu, vienlaikus palielinot dotāciju no vispārējiem ieņēmumiem un izdevumus Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 2020.gadam 45 683 EUR, 2021.gadam  110 957 EUR, 2022.gadam un turpmākajiem gadiem 45 683 EUR apmērā ik gadu, lai Valsts ieņēmumu dienests nodrošinātu grāmatvedības ārpakalpojuma sniedzēju licencēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Finanšu ministrijai jāizstrādā Ministru kabineta noteikumu projekts (saskaņā ar likuma “Par grāmatvedību” 15,3 panta trešo un ceturto daļu), aptverot šādus jautājumus attiecībā uz ārpakalpojumu grāmatvežu licencēšanu- licences izsniegšanas, atjaunošanas, pārreģistrācijas, apturēšanas un anulēšanas kārtību;- ierobežojumus licences saņemšanai, licences izsniedzošās institūcijas lēmumu apstrīdēšanas kārtību; - valsts nodevas apmēru un maksāšanas kārtību.  |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts izstrādāts, lai nodrošinātu atbilstību Eiropas Parlamenta un Padomes 2015.gada 20.maija Direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr.684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK 47. panta 3.punkta prasībām. Projekts pēc saskaņošanas tiks paziņots Eiropas Komisijai un Eiropas Savienības dalībvalstīm komentāru sniegšanai atbilstoši Eiropas Parlamenta un Padomes 2006.gada 28.decembra Direktīvā 2006/123/EK par pakalpojumiem iekšējā tirgū un Brīvas pakalpojumu sniegšanas likuma 15.pantā septītajā daļā noteiktajam. |
| 2. | Citas starptautiskās saistības | Likumprojekts izstrādāts, lai nodrošinātu atbilstību FATF 2012.gada februārī apstiprinātajām rekomendācijām, proti, lai ieviestu FATF 28. rekomendāciju |
| 3. | Cita informācija | Ar Likumprojektu paredzēts ieviest Moneyval rekomendācijas.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrādes gaitā notika konsultācijas ar Latvijas Republikas Grāmatvežu asociāciju, Finanšu nozares asociāciju.Uzziņa par likumprojektu publicēta Finanšu ministrijas tīmekļa vietnē 2019.gada 8.aprīlī: <http://www.fm.gov.lv/lv/sabiedribas_lidzdaliba/tiesibu_aktu_projekti/gramatvedibas_politika#project553>kā arī Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti> |
| 2. | Sabiedrības līdzdalība projekta izstrādē | Likumprojekta izstrādes gaitā Latvijas Republikas Grāmatvežu asociācija, Finanšu nozares asociācija un citi sabiedrības pārstāvji izteica priekšlikumus, kas ņemti vērā likumprojekta izstrādes gaitā.. |
| 3. | Sabiedrības līdzdalības rezultāti | Latvijas Republikas Grāmatvežu asociācijas, Finanšu nozares asociācijas piedāvātie priekšlikumi ir pārrunāti un ņemti vērā. Minētās iestādes atbalsta likumprojekta tālāku virzību. Ņemot vērā būtiskākos sabiedrības pārstāvju priekšlikumus, ir pagarināts pārejas periods licences saņemšanai, kā arī noteiktas citas profesionālās kvalifikācijas, kas atbilst minimālajam grāmatvedības ārpakalpojuma sniedzēja profesionālās kvalifikācijas standartam. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VID. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Ar grāmatvedības ārpakalpojuma sniedzēju licencēšanas ieviešanu tiek paplašināts VID uzdevumu loks. Licencēšanas uzdevumu izpildei VID ir nepieciešams izstrādāt un uzturēt licencēto grāmatvedības ārpakalpojumu sniedzēju reģistru un izsniegt licences grāmatvedības ārpakalpojumu sniedzējiem. |
| 3. | Cita informācija | Nav |

Finanšu ministrs J.Reirs

A.Aizupietis, 67122499

Artis.Aizupietis@vid.gov.lv

1. Latvijas nacionālā nelegāli iegūtu līdzekļu legalizācijas un terorisma finansēšanas risku novērtējuma 8.3.22.punkts 92.lpp [↑](#footnote-ref-1)
2. Latvijas nacionālā nelegāli iegūtu līdzekļu legalizācijas un terorisma finansēšanas risku novērtējuma 8.3.7.punkts 90. lpp [↑](#footnote-ref-2)
3. Latvijas nacionālā nelegāli iegūtu līdzekļu legalizācijas un terorisma finansēšanas risku novērtējuma 8.3.40.punkts [↑](#footnote-ref-3)
4. Noziedzīgi iegūtu līdzekļu legalizācijas un terorisma finansēšanas novēršanas likuma Sākotnējās ietekmes novērtējuma ziņojums no 17.05.2017.pieejams: tap.mk.gov.lv/doc/2017\_06/FMAnot\_190517\_NILLTFNL.1035.docx [↑](#footnote-ref-4)
5. Moneyval 4.kārtas ziņojums 262.lpp., pieejams: https://rm.coe.int/report-on-fourth-assessment-visit-anti-money-laundering-and-combating-/1680716b9f [↑](#footnote-ref-5)
6. Moneyval 5.kārtas ziņojums 90.lpp., pieejams: https://rm.coe.int/moneyval-2018-8-5th-round-mer-latvia/16808ce61b [↑](#footnote-ref-6)
7. Finanšu darījumu darba grupas (FATF) rekomendācijas. 28.rekomendācija 87.lpp. pieejamas: https://www.vid.gov.lv/sites/default/files/fatf\_rekomendacijas\_lv.pdf [↑](#footnote-ref-7)
8. Finašu vadības darba grupas rekomendācijas uz riska balstīta pieejā grāmatvežiem. 23.punkts 5.lpp. pieejams: http://www.fatf-gafi.org/media/fatf/documents/reports/RBA%20for%20accountants.pdf [↑](#footnote-ref-8)
9. Finašu vadības darba grupas 40. rekomendācijas. 87.lpp. pieejams: https://www.vid.gov.lv/sites/default/files/fatf\_rekomendacijas\_lv.pdf [↑](#footnote-ref-9)
10. Atbildes vēstules projekts Latvijas Republikas Grāmatvežu asociācijai par grāmatvežu profesiju pieejams: tap.mk.gov.lv/doc/2005/FMVest\_120711\_par\_gram\_prof.1347.doc 4-lpp. [↑](#footnote-ref-10)
11. Law and Kim” (2005.) Specialization and Regulation: The Rise of Professionals and the Emergence of Occupational Licensing Regulation citēts no: KOMISIJAS PAZIŅOJUMS EIROPAS PARLAMENTAM, PADOMEI UN EIROPAS EKONOMIKAS UN SOCIĀLO LIETU KOMITEJAI par valstu noteikumu par piekļuvi profesijām izvērtēšanu [↑](#footnote-ref-11)
12. Ponomarjovs Andrejs Grāmatvežu un revidentu profesionālā ētika: apmācības metodes., Publikācija., pieejama: http://www.lrga.lv/lrga-jaunumi/gramatvezu-un-revidentu-profesionala-etika-apmacibas-metodes.html [↑](#footnote-ref-12)
13. Likumprojekta Nr. 720/Lp12 grozījumi likumā “Par grāmatvedību” anotācija pieejama: http://titania.saeima.lv/LIVS12/saeimalivs12.nsf/0/5798E60069668FEBC225804C00214D86?OpenDocument [↑](#footnote-ref-13)
14. Likumprojekta Nr. 916/Lp12 grozījumi likumā “Par grāmatvedību” anotācija pieejama: http://titania.saeima.lv/LIVS12/saeimalivs12.nsf/0/305D704E86EEF27CC225812C00263A14?OpenDocument [↑](#footnote-ref-14)
15. Līgums par Eiropas Savienību Pieejams: https://www.ecb.europa.eu/ecb/legal/pdf/oj\_c\_2016\_202\_full\_lv\_txt.pdf [↑](#footnote-ref-15)
16. OPINION OF ADVOCATE GENERAL JACOBS., pieejams:http://curia.europa.eu/juris/showPdf.jsf;jsessionid=9ea7d2dc30d8fbc932b132b34ec9a430deabb39d2a05.e34KaxiLc3qMb40Rch0SaxyPaxb0?text=&docid=97177&pageIndex=0&doclang=EN&mode=lst&dir=&occ=first&part=1&cid=493313 [↑](#footnote-ref-16)
17. Atbildes vēstules projekts Latvijas Republikas Grāmatvežu asociācijai par grāmatvežu profesiju pieejams: tap.mk.gov.lv/doc/2005/FMVest\_120711\_par\_gram\_prof.1347.doc [↑](#footnote-ref-17)
18. Satversmes tiesas 2014.gada 12.decembra spriedums lietā Nr. 2013-21-03 10.1.-10.2.punkts [↑](#footnote-ref-18)
19. Satversmes tiesas 2014.gada 7.jūlija spriedums lietā Nr.2013-17-01 22.punkts [↑](#footnote-ref-19)
20. Satversmes tiesas 2010.gada 18.februāra spriedums lietā Nr.2009-74-01 14. un 17.punkts [↑](#footnote-ref-20)
21. European Commission. Mutual evaluation of regulated professions - Overview of the regulatory framework in the real estate sector. Ref Ares(2016)813465 - 16/02/2016, p. 4-5 [↑](#footnote-ref-21)
22. Satversmes tiesas 2007. gada 1. novembra spriedums lietā Nr. 2007-08-01 7.punkts [↑](#footnote-ref-22)
23. ECT 1986.gada 26.jūnija spriedums lietā Van Marie and Others v. The Netherlands 39. - 44.punkts [↑](#footnote-ref-23)